ให้อาหารลูกหนู
นมผงสำหรับสัตว์เดี๋ยวนี้มีขายทั่วไปตามร้านและในเน็ต เช่น นมผงสำหรับลูกแมวหรือลูกหมา พวกนี้ใช้ป้อนลูกหนูได้ นมผงของเด็ก (ที่ไม่มีธาตุเหล็ก) ก็ใช้ได้เหมือนกัน สุดท้ายคือนมแพะดิบไม่พร่องมันเนย เพราะสารอาหารสูง   ชงนมให้อุ่นๆ แล้วค่อยป้อน อย่าให้ลูกหนูกินนมร้อนหรือเย็นเกินไป ถ้าเป็นสูตรเข้มข้นอาจจะต้องใช้น้ำเจือจางก่อนตามคำแนะนำที่ฉลาก กระทั่งที่หยดยาก็ได้ ถ้าใช้กระบอกฉีดยาหรือขวดให้นม ให้ดูดนมเข้าไปตามปริมาณที่ต้องการ แต่ถ้าใช้เชือก ให้เอาเชือกจุ่มนมจนชุ่ม มีนมหยดจากปลายเชือก อย่าบีบกระบอกหรือขวดแรง ถ้าเห็นฟองนมโผล่มาจากจมูกลูกหนูให้หยุดป้อนทันที ถ้าท้องของลูกหนูกลมเต่ง แสดงว่าอิ่มแล้ว เลิกป้อนได้ ลูกหนูอายุ 0 - 1 อาทิตย์ต้องได้กินนมวันละ 6 - 8 ครั้ง ลูกหนูอายุ 1 - 2 อาทิตย์ต้องได้กินนมวันละ 5 - 6 ครั้ง ลูกหนูอายุ 2 - 3 อาทิตย์ต้องได้กินนมวันละ 4 ครั้ง และลูกหนูอายุ 4 อาทิตย์ต้องได้กินนมวันละ 3 ครั้งต่อวัน ให้นมห่างกันครั้งละประมาณ 1 - 2 ชั่วโมง และต้องให้นมตอนกลางคืนด้วย ให้ใช้สำลีก้อนหรือนิ้วลูบเบาๆ "ตรงนั้น" จะมีฉี่ไหลออกมานิดๆ แต่ถ้าลูกหนูขาดน้ำ จะไม่มีอะไรออกมา ให้ลูบไปเรื่อยๆ จนไม่มีอะไรไหลออกมาอีก ช่วงหย่านมวันแรกๆ ให้เตรียมอาหารเม็ดแฉะๆ ไว้นิดหน่อย โดยเอาน้ำพรมอาหารเม็ด จากนั้นใส่ในที่ที่ลูกหนูกินได้ง่าย  เดี๋ยวลูกหนูก็ไปแทะเล็มอาหารเม็ดเอง พอหนูโตและแข็งแรงขึ้นแล้ว ให้กินอาหารเม็ดตามปกติ หาซื้ออาหารหนูจากร้านสัตว์เลี้ยงหรือตามเน็ต จะเป็นก้อนหรือเม็ดก็แล้วแต่ ให้เลือกสูตรที่มีโปรตีน 16% ไฟเบอร์ 18% และไขมันน้อยกว่า 4% หนูจะได้แข็งแรง  ไม่ต้องคอยเอาน้ำพรมอาหารเม็ดแล้ว ให้กินแอปเปิ้ล กล้วย บร็อคโคลี่ และขนมอื่นๆ ได้ด้วย แต่อย่าลืมว่าหนูกระเพาะเล็กมาก ห้ามให้กินเยอะไปเด็ดขาด ให้หนูดื่มน้ำวันละ 3 - 7 มล. โดยแขวนขวดน้ำสำหรับสัตว์ไว้ในกรง และเติมน้ำให้เต็มเสมอ แต่ก่อนหนูจะได้น้ำที่ผสมในอาหาร แต่พอเปลี่ยนมาเป็นอาหารเม็ดแห้งๆ ขวดน้ำจึงเป็นสิ่งสำคัญมาก
หานมผงมาชงให้ลูกหนู. ให้นมด้วยกระบอกฉีดยาเล็กๆ ขวดสำหรับให้นมสัตว์ หรือเชือกว่าว. หยดนมใส่ปากลูกหนูทีละนิด. ให้นมทีละน้อยแต่บ่อยๆ. กระตุ้นหลังดื่มนมให้ลูกหนูขับถ่าย. ให้ลูกหนูหย่านมใน 3 - 4 อาทิตย์. หย่านมแล้วเปลี่ยนเป็นอาหารเม็ดและน้ำ.
https://www.wikihow.com/Care-for-Baby-Mice
Feeding Baby Mice